
A művészet mint a valóság sokoldalú tükre

A művészet mint a valóság sok oldalú tükre.

Témavezető: Wunderlich Péter – PhD, elméleti oktató – MOME
Az alkotás értelmezhető akár az emberi lélek tükreként. Egy komplex folyamat, hol az alkotó a saját valóságát szubjektív módon fejezi ki. De hogyan képes ezt a bizonyos "világot" leírni számunkra írásjelek nélkül? Az alkotás nem egyfajta unaloműzés; sokkal inkább a mélyebb, gazdagabb érzelemvilág és azok bonyolult jelrendszereinek egyvelege. A művészet a látvány és a szépség világán túl egy tükörként is funkcionál, amely a teremtője lelkét tükrözi, miközben a befogadó saját világát is válaszra ösztönzi. A műalkotások nem csupán esztétikai élvezetek; mesélnek, érzelmeket közvetítenek, és az emberi tapasztalat sokszínűségét tükrözik. Az érzelmek és a vizuális kifejezés közötti kapcsolat igen izgalmas, hisz egy egyszerű tárgy, látvány számtalan jelentést hordozhat, aminek az adott kontextus ad értelmet.
Hogyan képes egy mű az emberekben érzéseket kiváltani? Miért kelt különféle hatásokat egyazon alkotás láttán? Számomra az értelmezések sokszínűsége gyakran zavaró. Egyrészt amikor az egyik szemlélő a saját felfogását tartja a helyesnek, míg egy másik erre éppen rácáfol. Vajon az alkotó által létrehozott jelentéscsomag vagy a befogadó intuíciója az irányadó? Hol lehet a határ a művész által "tervezett" mondanivaló és a befogadóban létrehozható interpretációk között? A művészet így olyan interakciónak tekinthető, melyben a nézők társalkotóvá válnak az értelmezés folyamatába. Az alkotás így válik egy folyamatos párbeszéddé, amelyben az érzések és jelentések szüntelenül változnak, gazdagítva az emberi tapasztalatot.
A rezümé összefoglalása a saját gondolataimról:
A művészetben nem létezik egy adott válasz semmire sem. Nincs különbség az alkotó által létrehozott jelentés és a személyes intuícióm közt, egyik sem fontosabb a másiknál. A művészet a végtelenség fogalmához hasonló, mint egy tükrökkel kirakott szoba, ahol nem látni a kiutat csak az ismétlődő messze nyúló képmásokat. Nem létezik határ a tervezett mondanivaló és a befogadóban létrehozott interpretáció között. Tehát a művészet az emberi és személyes valóság nem létező, de annál valódibb tükre.




